- Бях на корицата на списание Votre beaute, малко след това снимах за “Ел”. В началото не правех много пари, но работех за доста списания. А това е хубаво за една манекенка, защото така си прави бука. По-късно се преместих в агенция “Метрополитън”. Отлагах връщането си в България, защото имах все повече и повече работа. Започнах да печеля и малко пари. Нещата у нас не се оправяха. Мислех след година да продължа с ученето, но така и не се върнах за постоянно.